Diari Oficial de la Generalitat Valenciana


Sumari del DOGV 8649, del 04-10-2019 (2019/9361)

RESOLUCIÓ de 27 de setembre de 2019, de la Secretaria Autonòmica de Seguretat i Emergències, per la qual s'aproven les bases generals i la convocatòria de la segona prova de renovació de l'acreditació del personal del servei específic d'admissió dels aspirants aptes de la convocatòria de novembre de 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8649

Data del DOGV
:   04-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9361


Data del document
:   27-09-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 27 de setembre de 2019, de la Secretaria Autonòmica de Seguretat i Emergències, per la qual s'aproven les bases generals i la convocatòria de la segona prova de renovació de l'acreditació del personal del servei específic d'admissió dels aspirants aptes de la convocatòria de novembre de 2011. [2019/9361]  
D'acord amb el que s'indica en l'article 137 del Decret 143/2015, d'11 de setembre, pel qual s'aprova el Reglament de la Llei d'espectacles públics, activitats recreatives i establiments públics, el document acreditatiu del servei específic d'admissió tindrà un període de validesa de quatre anys. Així mateix, abans del venciment del termini esmentat, la conselleria competent determinarà per mitjà d'una resolució les condicions de renovació.  
En virtut de la Resolució de 25 d'agost de 2011 de la Conselleria de Governació (DOGV 6599, d'1 de setembre), es va convocar una primera prova avaluadora per a l'obtenció de l'acreditació del personal del servei específic d'admissió el novembre de 2011.  
Per mitjà de la Resolució de 29 de setembre 2015, de la Direcció General per a l'Agència de Seguretat i Resposta a les Emergències (DOGV 7628, 2 d'octubre), es van aprovar les bases i la convocatòria per a la primera renovació dels aspirants que van superar l'esmentada prova avaluadora.  
En aquest context, els aspirants declarats aptes van renovar per primera vegada la seua acreditació en data 25 de novembre de 2015. La publicació del llistat dels aspirants aptes i no aptes va tindre lloc per mitjà de la Resolució publicada en el Diari Oficial de la Generalitat Valenciana núm. 7682, de 21 de desembre. D'acord amb el que es preveu en la normativa vigent, transcorreguts uns altres quatre anys, pertoca efectuar una nova prova de renovació destinada, exclusivament, a aquells aspirants aptes que, en el seu moment, van renovar la seua acreditació dins del termini i en la forma escaient.   
Per tot això, en virtut del que es disposa en l'article 33 de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics, en relació amb l'article 137 del reglament aprovat pel Decret 143/2015, d'11 de setembre, i la disposició addicional quarta del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc  
  
Article 1. Objecte i àmbit d'aplicació  
1. És objecte de la present resolució la regulació de les bases i la convocatòria de la prova per a la renovació de l'acreditació individual per a l'exercici de les funcions pròpies del servei específic d'admissió dels aspirants declarats aptes en la prova de renovació efectuada el novembre de 2015.  
2. En virtut de la present resolució, queda convocada la prova per a la segona renovació de l'esmentada acreditació.  
3. La prova s'efectuarà a les 09.00 hores del dia 25 de novembre de 2019 en convocatòria única, a les ciutats d'Alacant, Castelló de la Plana i València.  
Els llocs de realització de les proves són els següents:  
- Província d'Alacant: dependències del CdT, Centre de Turisme Alacant. Adreça: carrer del Mont Tossal, s/n, d'Alacant.  
- Província de Castelló: dependències de la Delegació del Consell a Castelló (Casa dels Caragols). Adreça: carrer Major, núm. 78, de Castelló de la Plana.  
- Província de València: dependències de l'Escola Valenciana d'Estudis de la Salut (EVES). Adreça: carrer de Juan de Garay, núm. 21, de València.  
  
Article 2. Persones aspirants convocades  
1. Queden convocades a la realització de la prova les persones aspirants declarades aptes en la Resolució de 10 de desembre de 2015, de la Direcció General de Seguretat i Protecció Ciutadana (DOGV 7682, de 21 de desembre). Hi estan convocades, així mateix, les persones aspirants aprovades en convocatòries de primera renovació d'edicions anteriors que han de renovar ara per segona vegada, no van poder presentar-se a la respectiva prova d'efectuada en el seu moment.  
2. Les persones aspirants, excepte declaració en contrari indicada de manera expressa en la sol·licitud a la qual es refereix l'article següent, efectuaran la prova de renovació en la seu de la província on van realitzar la prova avaluadora el novembre de 2015.  
  
Article 3. Documentació  
Per a la realització de la prova de renovació, les persones aspirants hauran de presentar la documentació següent:  
- Sol·licitud de renovació de l'acreditació segons el model que s'adjunta en l'annex d'aquesta resolució.  
- Certificat actualitzat expedit pel Registre Central de Penats per a la realització de la prova de renovació prevista en aquesta resolució.  
  
- Certificat de pagament de la taxa de 15,15 euros. El model de certificat de pagament de la taxa serà l'indicat en la pàgina web de la Conselleria d'Hisenda i Model Econòmic per a la presentació a la prova avaluadora del servei específic d'admissió.  
  
Article 4. Presentació de la documentació  
1. Les persones interessades hauran de presentar la sol·licitud i la documentació esmentades en l'article anterior el dia de la prova i en el moment de la crida per a entrar a l'aula de l'examen.  
2. La persona aspirant que no presente tots o alguns dels documents indicats no serà admesa per a la realització de la prova.  
3. Si es presenta alguna documentació incorrecta o inexacta que constituïsca error no corregible o implique un incompliment de les bases de la convocatòria, serà tingut en compte a l'efecte de l'exclusió de la prova avaluadora encara que l'haja efectuada la persona interessada.  
  
Article 5. Contingut i duració de la prova  
La prova consistirà en un examen psicotècnic per a contestar en una hora.  
  
Article 6. Desenvolupament de les proves  
1. Les persones aspirants hauran d'estar presents a l'hora i al lloc fixats per a la realització de la prova de renovació el dia i hora assenyalats en aquesta resolució. La distribució per aules tindrà lloc per rigorós ordre alfabètic segons l'organització prevista.  
2. Les persones aspirants que no compareguen el dia i hora de la prova en seran excloses.  
3. Les persones aspirants hauran d'acudir a la realització de les proves proveïdes de DNI original o passaport. Durant el desenvolupament de la prova, els responsables de l'organització podran requerir als aspirants que acrediten la seua identitat en qualsevol moment.  
4. Les persones aspirants hauran de portar bolígraf.  
  
Article 7. Superació de la prova  
1. Les persones aspirants que aproven la prova psicotècnica d'acord amb els paràmetres exigits per la Generalitat, hauran adquirit el dret a la renovació de l'acreditació per al servei específic d'admissió.  
  
2. Els paràmetres exigits seran establits prèviament per la comissió avaluadora a què es refereix aquesta resolució. Aquests paràmetres es determinaran a l'efecte de garantir l'objectivitat de la prova i per a seleccionar els perfils més adequats en funció de la finalitat pretesa en aquesta.  
  
Article 8. Llista d'aspirants que han superat la prova  
1. Finalitzada la correcció de la prova psicotècnica, la Secretaria Autonòmica de Seguretat i Emergències farà pública la relació d'aspirants que l'han superada.  
2. La publicació de la llista d'aspirants aprovats s'efectuarà en el Diari Oficial de la Generalitat Valenciana i, si escau, als taulers d'anuncis de la secretaria autonòmica corresponent de les tres províncies, així com en qualsevol altre lloc que la comissió considere convenient per a una millor difusió entre les persones interessades.  
3. Les persones aspirants que no hagen superat la prova podran presentar un recurs administratiu davant l'òrgan competent d'acord amb el que s'indica en la normativa en vigor.  
Article 9. Acreditació dels aspirants que hagen superat la prova avaluadora  
1. Les persones aspirants que hagen superat la prova a la qual es refereix la present resolució obtindran una nova acreditació individual per a l'exercici de les funcions pròpies del servei específic d'admissió. Aquesta acreditació substituirà la que es va expedir l'any 2015 que quedarà sense validesa i es considerarà caducada.  
2. La nova acreditació serà emesa i posada a la disposició de les persones aspirants aprovades en el termini màxim de dos mesos a computar des de la publicació en el Diari Oficial de la Generalitat Valenciana de la llista a què es refereix l'article anterior. En aquest sentit, les persones interessades que hagen aprovat la prova avaluadora podran exigir el lliurament d'aquesta acreditació una vegada transcorregut el termini indicat.  
  
Article 10. Comunicació d'incidències  
Amb la finalitat d'atendre les possibles comunicacions i resoldre les incidències que puguen plantejar-se en relació amb la prova, les persones interessades podran dirigir-se a la presidenta o al secretari de la comissió avaluadora a l'efecte de la seua consideració. La comissió resoldrà en el termini més breu possible.  
  
Article 11. Comissió avaluadora  
1. El règim jurídic aplicable a la comissió avaluadora serà el que s'estableix per als òrgans col·legiats en la secció tercera del capítol I del títol preliminar de la Llei 40/2015, d'1 d'octubre, de règim jurídic del sector públic i en les altres normes que els siguen aplicables. En tot cas, almenys un dels membres de la comissió, o el seu suplent, haurà d'estar present en els llocs on s'efectue l'examen en el dia, hora i lloc convocats. A aquest efecte, s'assegurarà la coordinació entre les tres províncies a través de la persona que exercisca la secretaria de la comissió.  
  
2. Sobre la percepció de dietes dels membres de la comissió s'ajustarà al que es disposa en la normativa en vigor.  
3. La persona que exercisca la presidència podrà sol·licitar als membres de la comissió avaluadora una declaració expressa de no trobar-se en cap de les causes d'abstenció i recusació previstes en els articles 23 i 24 de la Llei 40/2015. Aquesta declaració haurà de ser també emplenada, si escau, pels assessors especialistes i pel personal auxiliar que la comissió incorpore als seus treballs.  
4. Les persones interessades podran promoure la recusació dels membres de la comissió quan, al seu judici, concórreguen en ells alguna de les causes previstes en la normativa vigent.  
5. Amb anterioritat suficient a la iniciació de les proves, la Secretaria Autonòmica de Seguretat i Emergències publicarà en el Diari Oficial de la Generalitat Valenciana la resolució per la qual es nomenen els nous membres de la comissió que hagen de substituir els que hagueren perdut la seua condició per alguna de les causes previstes en el present article.  
6. En tot allò no previst en aquestes bases generals, la comissió queda autoritzada per a resoldre qualsevol dubte o circumstància que es puga plantejar i adoptar els acords que garantisquen el bon ordre de la convocatòria.  
7. Si la comissió avaluadora, en qualsevol moment del procés, té coneixement o dubtes fonamentats que algun dels aspirants incompleix un o diversos dels requisits exigits en la convocatòria, podrà requerir-los els documents acreditatius als efectes procedents. En el cas que no queden acreditats, la comissió, prèvia audiència a la persona interessada, haurà d'emetre una proposta motivada de la seua exclusió dirigida a la Secretaria Autonòmica de Seguretat i Emergències, i haurà de comunicar, així mateix, les inexactituds o falsedats formulades per l'aspirant en la sol·licitud d'admissió a la prova avaluadora. Contra la resolució d'exclusió que s'emeta podrà interposar-se un recurs administratiu en els termes de la Llei 39/2015, d'1 d'octubre, del procediment administratiu comú de les administracions públiques.  
  
  
  
  
  
  
DISPOSICIONS ADDICIONALS  
  
Primera. Composició de la comissió avaluadora  
Titulars:  
Presidència: María Dolores González Beltrán. Subdirectora general de Seguretat de l'Agència Valenciana de Seguretat i Resposta a les Emergències.  
Secretaria: Fernando Castellano Martí. Cap del Servei d'Espectacles i Establiments Públics de la Conselleria de Justícia, Interior i Administració Pública.  
Vocals:  
- Begoña Duart Quiles. Directora territorial a València de la Conselleria de Justícia, Interior i Administració Pública.  
- Araceli Martínez Márquez. Directora territorial a Alacant de Conselleria de Justícia, Interior i Administració Pública.  
- Roberto Álvaro Gómez. Director territorial a Castelló de la Conselleria de Justícia, Interior i Administració Pública.  
- Beatriz Jannone Colomina. Cap de Secció del Servei d'Espectacles i Establiments Públics de la Conselleria de Justícia, Interior i Administració Pública.  
- Francisco Fornés Úbeda. Metge. Cap de Salut Laboral de la Policia Local de l'Ajuntament de València.  
  
Suplents:  
Presidència: María José Espinós Bonet. Secretària tècnica de l'Agència Valenciana de Seguretat i Resposta a les Emergències.  
Secretaria: Ángeles Navarro Gosálvez. Cap de Servei de Formació en Seguretat i Emergències de l'Agència Valenciana de Seguretat i Resposta a les Emergències.  
Vocals:  
- María Luisa Feliu Pérez. Tècnica jurídica del Servei d'Espectacles i Establiments Públics de la Conselleria de Justícia, Interior i Administració Pública.  
- Miguel Ángel Guillen Galindo. Cap de Secció d'Espectacles de la Direcció Territorial de Presidència a Castelló.  
- Joaquín Cuchillo Sastriques. Cap de Secció d'Espectacles de la Direcció Territorial de Presidència a València.  
- Lola Salom Vea. Direcció Territorial a Castelló de la Conselleria de Justícia, Interior i Administració Pública  
- María del Carmen Fabuel Cervera. Servei d'Espectacles i Establiments Públics de la Secretaria Autonòmica de Seguretat i Emergències.  
  
  
Segona. Foto de carnet i comunicació de les persones interessades.  
Les persones aspirants que hagen superat la prova i que, per tant, adquirisquen el dret a la renovació de l'acreditació, hauran d'aportar una foto actualitzada de grandària carnet en el termini d'un mes des de la publicació en el Diari Oficial de la Generalitat Valenciana de la resolució on es faça pública el llistat d'aprovats. El lloc de presentació de la foto seran les dependències de la Secretaria Autonòmica de Seguretat i Emergències a Alacant, Castelló i València.  
En el supòsit de no presentar-la, l'acreditació s'expedirà amb la foto anterior.  
Així mateix, l'aspirant aprovat haurà de comunicar a la Direcció General per a l'Agència de Seguretat i Resposta a les Emergències la manera en què vol rebre l'acreditació (bé enviament per correu bé per recollida presencial).  
  
València, 27 de setembre de 2019.- El secretari autonòmic de Seguretat i Emergències: José María Angel Batalla.